|  |  |  |
| --- | --- | --- |
| **Všeobecne záväzné nariadenie** | | Číslo: VZN-02/2022 |
| **O POSKYTOVANÍ JEDNORAZOVÉHO FINANČNÉHO PRÍSPEVKU PRI NARODENÍ DIEŤAŤA** | | Počet strán: 2 |
| Návrh VZN vyvesený na úradnej tabuli v obci | 24.11.2021 | |
| VZN vyvesené na úradnej tabuli v obci | 10.12.2021 | |
| VZN nadobúda účinnosť | 01.01.2022 | |

Obecné zastupiteľstvo vo Vidinej podľa § 6 ods. 1, § 11 ods. 4 písm. g), § 1 ods. 2 zákona Slovenskej národnej rady č. 369/1990 Zb. o obecnom zriadení v znení neskorších predpisov sa uznieslo na tomto všeobecne záväznom nariadení:

**Článok 1**

**Predmet úpravy**

Toto všeobecne záväzné nariadenie (ďalej len „nariadenie“) upravuje postup a podmienky poskytovania jednorazového finančného príspevku pri narodení dieťaťa obyvateľom Obce Vidiná (ďalej len „obce“).

**Článok 2**

**Účel poskytnutia jednorazového finančného príspevku pri narodení dieťaťa**

1. Účelom poskytovania jednorazového finančného príspevku pri narodení dieťaťa (ďalej len „príspevok“) v obci je pomôcť občanovi hmotnou podporou na zabezpečenie nevyhnutných potrieb dieťaťa a pomocou pri výkone rodičovských práv a povinností. Príspevok sa vypláca oprávnenej osobe podľa čl. 3 ods. 1) a 2) tohto nariadenia na základe žiadosti a pri splnení podmienok na poskytnutie príspevku podľa čl. 3 tohto nariadenia.
2. Príspevok má charakter nenávratnej finančnej pomoci. Na jeho poskytnutie nie je právny nárok.
3. Príspevok na to isté dieťa môže byť poskytnutý iba raz. Ak sa súčasne narodí viac detí, obec poskytne príspevok na každé dieťa.

**Článok 3**

**Podmienky poskytnutia príspevku**

1. Oprávnenou osobou na poskytnutie príspevku v zmysle tohto nariadenia je:
2. matka, ktorá dieťa porodila,
3. otec dieťaťa, ak matka dieťaťa zomrela alebo bola vyhlásená za nezvestnú alebo dieťa bolo zverené do starostlivosti otca na základe právoplatného rozhodnutia súdu, ak príspevok pri narodení dieťaťa nebol predtým vyplatený.)
4. Jednorazový finančný príspevok patrí oprávnenej osobe za splnenia nasledujúcich podmienok:
5. narodené dieťa sa dožilo najmenej 28 dní,
6. trvalý pobyt dieťaťa na území obce,
7. trvalý pobyt aspoň jedného rodiča na území obce, pričom musí tento trvalý pobyt na území obce trvať 180 dní pred narodením dieťaťa,
8. dieťa po pôrode nebolo zverené do starostlivosti nahrádzajúcej starostlivosť rodičov alebo dieťaťu nebola nariadená ústavná starostlivosť podľa osobitných predpisov,
9. ani jeden z rodičov nemá záväzky po lehote splatnosti voči obci ku dňu podania žiadosti.
10. Žiadosť o poskytnutie príspevku (ďalej len „žiadosť“) podá oprávnená osoba uvedená v čl. 3 ods. 1 písm. a) a b) tohto nariadenia najneskôr do 30.04. nasledujúceho roka odo dňa narodenia dieťaťa.
11. V prípade, ak existuje viac oprávnených osôb príspevok patrí iba jednej z nich.

**Článok 4**

**Žiadosť o príspevok a konanie o poskytnutí príspevku**

1. Oprávnená osoba si uplatňuje nárok na príspevok podaním žiadosti. Žiadosť je k dispozícii v tlačenej podobe na Obecnom úrade vo Vidinej a súčasne je zverejnená na webovom sídle Obce Vidiná.
2. Písomná žiadosť sa podáva osobne, poštou na adresu Obecného úradu vo Vidinej alebo elektronicky prostredníctvom www.slovensko.sk.
3. K písomnej žiadosti je potrebné doložiť fotokópiu rodného listu dieťaťa vydaný Slovenskou republikou. Ak sa príspevok vypláca na základe čl. 3 ods. 1 písm. b) je potrebné doložiť aj fotokópiu úmrtného listu matky alebo doklad o tom, že po matke bolo vyhlásené pátranie alebo právoplatné rozhodnutie súdu o zverení dieťaťa do osobnej starostlivosti otca. Súčasťou žiadosti je súhlas so spracovaním osobných údajov v prílohe č. 1 žiadosti. Obec si vyhradzuje právo vyžadovať od oprávnenej osoby akékoľvek iné potvrdenia potrebné na preukázanie skutočností tvrdených v žiadosti, ktoré žiadateľ môže predložiť.
4. Na konanie o poskytnutiu príspevku sa nevzťahuje všeobecný predpis o správnom konaní.
5. Oprávnenej osobe, ktorá splnila podmienky na poskytnutie príspevku a predložila žiadosť s príslušnými dokumentami, obec poskytne príspevok hotovostne v peňažnej forme na podujatí „Uvítanie detí do života“.
6. Oprávnenej osobe, ktorá si neprevzala príspevok na podujatí „Uvítanie detí do života“ obec doručí výzvu na prevzatie príspevku.
7. Objem finančných prostriedkov na poskytnutie príspevku je schválený v rozpočte obce pre príslušný rozpočtový rok.

**Článok 5**

**Výška jednorazového finančného príspevku pri narodení dieťaťa**

Výška jednorazového príspevku pri narodení dieťaťa sa určuje v sume 100,00 Eur.

**Článok 6**

**Záverečné ustanovenia**

Toto všeobecne záväzné nariadenie bolo schválené uznesením Obecného zastupiteľstva č. 224 zo dňa 09.12.2021 a nadobúda účinnosť dňa 01.01.2022.

Ing. Ján Šupica

starosta obce